अहिले त्यस्तो केही छैन । सहरको सूचना केन्द्रका रूपमा स्थापित र संगठित पीपलको बोटको रूप फेरिइसकेको छ । केही अघिसम्म चौतारो खाली हुन्थ्यो । अहिले गोदाम भएको छ । बजार खुला भएपछि अखबारको बजार पनि खुला भएको छ । सन्देश गृहको एकाधिकार छैन अखबारको व्यापारमा । पार्किङ गरिएका मोटरसाइकलहरूले घेरिएको मानिसको भीड । धन्न, पीपलको रूख भएकै कारण यो रूखले समय र सम्झनाको छहारी बनेर अहिलेसम्म उभिन पाएको छ । टुँडिखेलको बीचमा रहेको ऐतिहासिक खरीको रूख, जहाँबाट ठूलठूला घोषणा भए, जस्तो नामेट भएको छैन ।
